De quin tema parla el text?
El Col·legi d'Educadores i Educadors Socials de Catalunya (CEESC) és, segons els seus estatuts, una corporació de dret públic, de caràcter professional, amb personalitat jurídica pròpia, sense afany de lucre i amb plena capacitat d'obrar per a l'acompliment de les seves finalitats i funcions públiques i privades. Integra tots els professionals que, amb la titulació universitària específica d'educació social, exerceixen la professió a Catalunya. Es crea l’any 1996 a partir de l’aprovació de la Llei 15/1996 i va ser el primer col·legi professional d’educadores i educadors socials existent a Espanya. L’Associació Professional d'Educadors Socials de Catalunya (APESC) és el seu antecedent i impulsor. L‘any 1991 es va reconèixer el títol universitari de Diplomatura en Educació Social.En el procés de configuració de l'associacionisme de l'Educació Social a Catalunya cal destacar aquests instruments, fins a arribar a l'actual CEESC: AEEC (1984), APEEC (1991), APESC (1994) i CEESC (1996). Té com a objectius representar i defensar els interessos professionals de les persones col·legiades i vetllar perquè les seves actuacions es corresponguin als interessos i a les necessitats de la societat, així com garantir el compliment de la bona pràctica i de les obligacions deontològiques de la professió i promoure el reconeixement social i professional de l'educació social.Elabora la revista Quaderns d’Educació Social que inclou continguts d’actualitat i de la pràctica professional, i el Full informatiu amb informació de les activitats, projectes i serveis oferts pel Col·legi.Forma part del Consell General de Col·legis Oficials d'Educadores i Educadors Socials (CGCEES) i de l'Associació Intercol·legial de Col·legis Professionals de Catalunya (Sectorial Social, Ensenyament i Humanitats).
El text tracta sobre pedagogia.